Dugir nakar at kóka júst røttu mongdina av spagetti? Nei ha? Tað er í hvussu er hjá nógvum, at ein rúgva loypur av. Við hesari uppskriftini kanst tú nýta spagettiavlopið saman við øðrum góðum, tú eigur í køliskápinum. Eg vildi mett, at mest umráðandi tilfarið umframt spagetti er pikant rómaosturin og frísku basilikum bløðini. Tú kanst fylgja hesari uppskriftini, ella tú velur at lata hugflogið avgera restina. Tilfar til 4 fólk 200 g spagetti 200 g pikant rómaost 100 g skinkustrimlar 10 sjerrytomatir 2,5 dl róma til matgerð 1 reyðleyk 3 pungar hvítleyk Frískt basilikum Salt, pipar og hvítleykspipar Arbeiðsháttur Set ovnin á 200° við luft. Smyr eitt eldfast fat við eitt sindur av olju og legg spagetti í fatið. Sker reyðleykin, sum tú ynskir hann. Rør eggini saman í einum bolla og rør síðani pikant ostin saman við. Koyr síðani róman, leykin og hvítleykin í bollan og rør eisini kryddaríini í. Legg skinkustrimlar og tomatir omanyvir spagetti og stroy eggjablandið javnt omanyvir. Stroy eitt sindur av rivnum osti á og set fatið mitt í ovnin í 20-30 minuttir. Prei Borðreið við einari góðari salat og breyði. Um Vígdis Vígdis er 28 ára gomul og býr í løtuni í Aarhus, har hon lesur sálarfrøði. Við síðuna av lesnaðinum hevur hon bloggin SukurSøtt, ið er á tremur við kreativum hugskotum og leskiligum uppskriftum.